Daar was maar min van hulle. Selfs ná die laaste Ystydperk 10 000 jaar gelede was die aarde nie oor­bevolk nie en toe het die mens oorgeneem. Dit het lank geduur vir die hominied om kultuur te vestig.
Daar sal nog vir 1000 jaar genoeg koolsuurgas van mense in die atmos­feer wees om die klimaat te beïnvloed, skryf Holmes. Uiteindelik sal kalsium-ione wat van die seebodem vrygelaat word die oorskot koolsuurgas vir 20 000 jaar in die see absorbeer.
Die kernreaktors sal egter ’n probleem wees, omdat hulle nie onderhou word nie en straling sal van hulle ontsnap. Tog meen kenners die natuur sal dit kan oorleef.
Sou ons die mens vandag wegneem, sal ’n ander spesie oor die volgende miljoene jare na vore tree en dominant word? En wat sal dit wees? Die gerekende wetenskaplike Stephen Jay Gould meen die mens, sou, as ons van voor af begin het, nié ontwikkel tot wat hy vandag is nie.